### NN 9/2025 (20.1.2025.), Uredba o izmjeni Uredbe o unutarnjem ustrojstvu Državnog zavoda za intelektualno vlasništvo

VLADA REPUBLIKE HRVATSKE

77

Na temelju članka 54. stavka 1. Zakona o sustavu državne uprave (»Narodne novine«, br. 66/19. i 155/23.), Vlada Republike Hrvatske je na sjednici održanoj 16. siječnja 2025. donijela

UREDBU

O IZMJENI UREDBE O UNUTARNJEM USTROJSTVU DRŽAVNOG ZAVODA ZA INTELEKTUALNO VLASNIŠTVO

Članak 1.

Okvirni broj državnih službenika i namještenika potrebnih za obavljanje poslova iz djelokruga Državnog zavoda za intelektualno vlasništvo, prikazan u tablici koja je sastavni dio Uredbe o unutarnjem ustrojstvu Državnog zavoda za intelektualno vlasništvo (»Narodne novine«, broj 97/20.), zamjenjuje se Okvirnim brojem državnih službenika i namještenika potrebnih za obavljanje poslova iz djelokruga Državnog zavoda za intelektualno vlasništvo prikazanim u tablici u prilogu ove Uredbe i njezin je sastavni dio.

Članak 2.

Glavni ravnatelj, uz prethodnu suglasnost tijela državne uprave nadležnog za službeničke odnose, uskladit će Pravilnik o unutarnjem redu Državnog zavoda za intelektualno vlasništvo s odredbama ove Uredbe u roku od 30 dana od dana stupanja na snagu ove Uredbe.

Članak 3.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/24-03/102

Urbroj: 50301-04/25-25-6

Zagreb, 16. siječnja 2025.

Predsjednik
 mr. sc. Andrej Plenković, v. r.

OKVIRNI BROJ DRŽAVNIH SLUŽBENIKA I NAMJEŠTENIKA POTREBNIH ZA OBAVLJANJE POSLOVA IZ DJELOKRUGA DRŽAVNOG ZAVODA ZA INTELEKTUALNO VLASNIŠTVO

|  |  |  |
| --- | --- | --- |
|  | Unutarnje ustrojstvene jedinice | Broj  izvršitelja |
| I. | Neposredno u Zavodu, izvan sastava unutarnjih ustrojstvenih jedinica | 2 |
| 1. | Kabinet glavnog ravnatelja | 4 |
| 2. | Sektor za patente | 1 |
| 2.1. | Služba za pravne i administrativne poslove | 1 |
| 2.1.1. | Odjel za pravne poslove | 5 |
| 2.1.2. | Odjel za administrativne poslove | 5 |
| 2.2. | Služba za specijalističke poslove u područjima tehnike | 1 |
|  | Neposredno u Službi, izvan sastava nižih ustrojstvenih jedinica | 3 |
| 2.2.1. | Odjel za kemiju, biotehnologiju i srodna područja | 5 |
| 2.2.2. | Odjel za mehaniku, elektricitet, fiziku i srodna područja | 7 |
|  | Ukupno Sektor za patente | 28 |
| 3. | Sektor za žigove i industrijski dizajn | 1 |
| 3.1. | Služba za poslove registracije žigova, industrijskog dizajna i zemljopisnih oznaka | 1 |
| 3.1.1. | Odjel za formalne postupke | 5 |
| 3.1.2. | Odjel za stručne i specijalističke poslove | 7 |
| 3.2. | Služba za dvostranačke, međunarodne i administrativne postupke | 1 |
| 3.2.1. | Odjel za dvostranačke postupke | 5 |
| 3.2.2. | Odjel za međunarodne i administrativne postupke | 6 |
|  | Ukupno Sektor za žigove i industrijski dizajn | 26 |
| 4. | Sektor za potporu inovacijskim i kreativnim djelatnostima | 1 |
| 4.1. | Služba za potporu korisnicima i stručne usluge | 7 |
| 4.2. | Služba za suradnju i izobrazbu u području intelektualnog vlasništva te komunikacije | 7 |
|  | Ukupno Sektor za potporu inovacijskim i kreativnim djelatnostima | 15 |
| 5. | Sektor za digitalno poslovanje i kvalitetu | 1 |
| 5.1. | Služba za poslovne sustave, upravljanje podacima i kvalitetu | 1 |
|  | Neposredno u Službi, izvan sastava nižih ustrojstvenih jedinica | 2 |
| 5.1.1. | Odjel za razvoj poslovnih sustava, upravljanje podacima i kvalitetu | 4 |
| 5.1.2. | Odjel za razvoj i održavanje informatičko-komunikacijske infrastrukture | 5 |
| 5.2. | Služba za administriranje podataka i dokumentaciju | 8 |
|  | Ukupno Sektor za digitalno poslovanje i kvalitetu | 21 |
| 6 | Sektor za planske, financijske i pravne poslove te poslove upravljanja ljudskim potencijalima | 1 |
| 6.1. | Služba za planiranje, financije i kontrolu | 1 |
|  | Neposredno u Službi, izvan sastava nižih ustrojstvenih jedinica | 2 |
| 6.1.1. | Odjel za planiranje, analizu i kontrolu | 4 |
| 6.1.2. | Odjel za financijsko-računovodstvene poslove i nabavu | 4 |
| 6.2. | Služba za pravne i opće poslove te poslove upravljanja ljudskim potencijalima | 1 |
| 6.2.1. | Odjel za pravne i zakonodavne poslove te zajedničke poslove u području intelektualnog vlasništva | 6 |
| 6.2.2. | Odjel za ljudske potencijale i opće poslove | 5 |
|  | Ukupno Sektor za planske, financijske i pravne poslove te poslove upravljanja ljudskim potencijalima | 24 |
| 7. | Samostalna služba za autorsko pravo te europske i međunarodne poslove | 1 |
|  | Neposredno u Službi, izvan sastava nižih ustrojstvenih jedinica | 2 |
| 7.1. | Odjel za autorsko i srodna prava te provedbu prava intelektualnog vlasništva | 4 |
| 7.2. | Odjel za europske i međunarodne poslove | 4 |
|  | Ukupno Samostalna služba za autorsko pravo te europske i međunarodne poslove | 11 |
|  | SVEUKUPNO | 131 |